OpenLLM-France/wikimedia huggingface dataset:
# Estació d'Estagell

L'estació d'Estagell era una estació ferroviària situada en el poble de la Catalunya del Nord d'Estagell, a la comarca del Rosselló.
Es troba a la línia Carcassona - Ribesaltes. L'estació actual és al nord del nucli urbà, a la riba esquerra de l'Aglí, a l'avinguda de la Gara.
| Procedència/Destinació | < | Línia | > | Procedència/Destinació |
| Maurí | Maurí | Tren Càtar | Cases de Pena | Ribesaltes |
Línia Carcassona - Ribesaltes :

## Línia

* Línia Carcassona - Ribesaltes

## Referències

* ↑ L'Estació d'Estagell en els ortofotomapes de l'IGN
* ↑ «Plana oficial TCPF». Arxivat de l'original el 2016-09-07. [Consulta: 22 setembre 2016].

## Vegeu també

* Xarxa ferroviària de Catalunya
# Casa des de San Joan

La casa des de San Joan és una casa d'Arró al municipi d'Es Bòrdes (Vall d'Aran) inclosa en l'Inventari del Patrimoni Arquitectònic de Catalunya.

## Descripció

Es tracta d'un antic "auviatge" que comptava amb un magnífic casal i la borda al darrere, aprofitant el desnivell.
La casa és de secció rectangular, amb la façana principal orientada a llevant, paral·lela al carener (capièra), i la secundària a migdia. Les obertures de fusta defineixen en alçada la presència d'una cava en el sòcol, reforçat per un banc, les dues plantes (3-3 // 2-2) i golfes (humarau) amb dos nivells d'obertures (capochines). La coberta d'encavallades de fusta manté un llosat de pissarra, de dues vessants i "tresaigües" en els extrems. La decoració de la façana subratlla la importància social de la casa, amb una motllura que separa la planta baixa del primer pis, i suporta quatre pilastres, els capitells de les quals aguanten una cornisa esglaonada, el color blanc dels carreus ressalta sobre el fons salmó. Les fulles de la porta, elevada, són ornades amb motius geomètrics i florals en els plafons, un picaporta, i al capdamunt una franja enreixada amb vidres (veires).

## Història

Durant el segle XX trobem aquesta casa en poder dels Rogè, llinatge relacionat amb Es de Madar.

## Referències

* 1 2 3 «Casa des de San Joan». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 desembre 2015].
# Petersville

Petersville és una concentració de població designada pel cens dels Estats Units a l'estat d'Alaska. Segons el cens del 2000 tenia 27 habitants.

## Demografia

Segons el cens del 2000, Petersville tenia 27 habitants, 17 habitatges, i 7 famílies La densitat de població era de 0 habitants/km².
Dels 17 habitatges en un 5,9% hi vivien nens de menys de 18 anys, en un 29,4% hi vivien parelles casades, en un 0% dones solteres, i en un 58,8% no eren unitats familiars. En el 58,8% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,59 i el nombre mitjà de persones que vivien en cada família era de 2.
Per edats la població es repartia de la següent manera: un 3,7% tenia menys de 18 anys, un 0% entre 18 i 24, un 18,5% entre 25 i 44, un 63% de 45 a 60 i un 14,8% 65 anys o més.
L'edat mediana era de 52 anys. Per cada 100 dones hi havia 200 homes. Per cada 100 dones de 18 o més anys hi havia 225 homes.
La renda mediana per habitatge era de 43.750 $ i la renda mediana per família de 0 $. Els homes tenien una renda mediana de 0 $ mentre que les dones 0 $. La renda per capita de la població era de 43.200 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Petersville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Petersville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Can Culleres (Granollers)

Can Culleres és un habitatge a la ciutat de Granollers (Vallès Oriental) protegit com a bé cultural d'interès local. Segons la descripció d'Antoni Gallardo aquesta plaça a començaments de segle tenia "un bonic aire d'antigor". Actualment aquesta casa resta sola a la plaça com a símbol arquitectònic del que fou la plaça a l'edat mitjana. Aquest procés de transformació i degradació s'ha produït, sobretot, al llarg del segle xx. Edifici entre mitgeres amb planta baixa i dos pisos. La façana, plana, està coronada amb un ràfec, en destaquen dues finestres i un relleu sobre la porta d'accés a la casa. Les finestres del primer pis és d'arc conopial amb craceria i decoració floral a les impostes. Al segon pis hi ha una finestra amb arc pla i guardapols amb angle conopial i un bust de figura a cada costat. La façana està arrebossada. Les finestres són de pedra de carreu.

## Notes

* 1 2 3 4 «Can Culleres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Vanga de Malabar

El vanga de Malabar (Tephrodornis sylvicola) és un ocell de la família dels vàngids (Vangidae).

## Hàbitat i distribució

Habita els boscos de la zona occidental de l'Índia.

## Referències

* ↑ «Vanga de Malabar». Cercaterm. TERMCAT, Centre de Terminologia. Rev. 10/05/2023(català)
# Corpuscle de Barr

Els corpuscles o cossos de Barr, també coneguts com a cromatina sexual X, són masses condensades de cromatina sexual, es troben en el nucli de les cèl·lules somàtiques de les femelles degut a un cromosoma X inactiu. Són una massa heterocromàtica, plana i convexa, amb una midade 0,7 x 1,2 micres. Murray Barr i Ewart George Bertram (que ho van descobrir el 1923) van demostrar que és possible determinar genèticament el sexe d'un individu depenent del fet que existeixi o no una massa de cromatina en la superfície interna de la membrana nuclear (cromatina sexual).

## Síndrome de Turner, Síndrome de Klinefelter i altres anomalies cromosòmiques

Les femelles amb síndrome de Turner, és a dir amb un sol cromosoma X, no presenten corpuscles de Barr. En canvi els mascles amb síndrome de Klinefelter, sí que en presenten.
Per altra banda, les femelles XXX (síndrome de la triple X), en presenten dos en lloc d'un de sol.
Això és degut al fet que, en realitat, el nombre de corpuscles de Barr és el nombre de cromosomes X - 1.
# L'estiu d'en Kikujiro

L'estiu d'en Kikujiro o Kikujiro no Natsu (菊次郎の夏), és una pel·lícula japonesa escrita, dirigida i protagonitzada Takeshi Kitano. Es va estrenar al Japó el 1999 i a diferència d'anteriors obres de l'autor, el relat d'aquesta no està relacionat amb la yakuza.

## Argument

La pel·lícula transcórrer al Japó de finals dels anys 1990, en una família desestructurada. Masao (正男) és un nen que viu sol amb la seva àvia, que treballa i no li pot prestar el temps necessari que una criatura de la seva edat requereix. En arribar l'estiu, Masao se sent sol perquè tots els seus amics se'n van de vacances i també s'acaben les activitats extraescolars. Però rep un paquet de la seva mare, que no ha vist des de fa molt de temps. Amb l'ajuda d'un ancià yakuza anomenat Kikujiro (Kikujiro, interpretat per Kitano), Masao decideix anar-se'n de viatge per trobar-la. El duo improvisa llavors els seus mitjans de locomoció a través del país i troben durant el seu viatge un petit grup de personatges insòlits...

## Comentari

La pel·lícula és considerada alhora com l'obra la més divertida i la menys treballada de Kitano. Per a tots els públics, la pel·lícula va ser inspirada del Màgic d'Oz, la premissa del qual és un road trip. Els elements recurrents de l'obra de Kitano són presents: dels dibuixos, vinyetes, vores de mar, temples i àngels. Tanmateix el tema del gàngster, per al qual Kitano és reconegut, no és més que poc present, provant al públic que és capaç d'altres gèneres. La inspiració dels seus començaments en la comèdia és clarament present a la pel·lícula. Encara que la pel·lícula estigui principalment composta d'esdeveniments tristos, la pel·lícula posseeix una atmosfera còmica, principalment a través del personatge de Kitano i de les seves trobades estranyes.

## Repartiment

* Kikujiro Kitano - Beat Takeshi
* Dona de Kikujiro - Kayoko Kishimoto
* Masao - Yusuke Sekiguchi
* Mare de Masa - Yuko Daike
* Àvia de Masao - Kazuko Yoshiyuiki
* Home de la parada d'autobús - Beat Kiyoshi
* Ciclista - Rakkyo Ide
* Viatger - Nezumi Mamura
* Malabarista - Fumie Hosokawa
* Home de por - Akaji Maro
* Cap Yakuza - Daigaku Sekine

## Música

La banda original de la pel·lícula ha estat composta per Joe Hisaishi el 1999.

## Enllaços externs

* Joe Hisaishi.net: Musica de L'estiu de Kikujiro Arxivat 2006-01-14 a Wayback Machine.(francès)
# Estació d'esquí Tavascan

L'Estació d'esquí Tavascan, també anomenada Estació d'Alta Muntanya Tavascan Pleta del Prat, és una estació d'esquí del poble de Tavascan, en el terme municipal de Lladorre, a la comarca del Pallars Sobirà.
Està situada al voltant del Refugi de la Pleta del Prat, al torrent de Mascarida.
L'estació va obrir l'any 1991. És una estació mixta amb una àrea d'esquí alpí i una àrea d'esquí de fons. L'àrea alpina disposa de set pistes, amb un telecadira biplaça de 500 metres de desnivell, un telesquí i una cinta de debutants. L'àrea nòrdica disposa de 14 quilòmetres de circuits marcats, entre les cotes 1.750 i 2.100 m.

## Referències

* ↑ «Tavascan». Gran Enciclopèdia Catalana. [Consulta: 3 setembre 2022].
* 1 2 «Tavascan». catalunya.com. [Consulta: 3 setembre 2022].
* ↑ Broch i Guimerà, Manel; Martín i Vergara, Eduard. Mont-Roig-Certascan (Vall de Cardós): excursions amb esquís. L'Abadia de Montserrat, 1998, p. 69. ISBN 978-84-7826-856-6.
* ↑ Gómez Martín, M. Belén; Armesto López, Xosé Antón; Iglesias, Martí Cors «Crisis económica y estaciones de esquí en las comarcas catalanas de la Val d’Aran, Pallars Sobirà y Alta Ribagorça». Turismo y crisis, turismo colaborativo y ecoturismo. Societat d'Història Natural de les Balears, 2016, pàg. 213–222.

## Enllaços externs

* Web oficial
# Peniarth 20

Peniarth 20 és un antic manuscrit gal·lès escrit en pergamí que forma part de la col·lecció Peniarth de la Biblioteca Nacional de Gal·les. També és conegut amb el nom de Chronicle of the Princes (Crònica dels Prínceps), perquè conté una versió important de la crònica Brut y Tywysogion. Daniel Huws, un estudiós dels manuscrits gal·lesos, va afirmar que la major part del manuscrit Peniarth 20 data de principis del segle xiv i que es va escriure probablement al voltant de l'any 1330. John Gwenogvryn Evans havia fixat la data en el segle xv.
El manuscrit Peniarth 20 conté quatre textos: la còpia més antiga coneguda de Brut y Tywysogion; prosa religiosa medieval sota el títol de Y Bibl Ynghymraec; el poema Kyvoesi Myrddin a Gwenddydd (La profecia de Myrddin i Gwenddydd), un diàleg entre Merlin i la seva germana Gwenddydd; i un text de gramàtica barda que sintetitza les instruccions que rebien els alumnes durant la seva preparació per a ser poetes professionals. La versió de Brut y Tywysogion de Peniarth 20 també apareix al Llibre negre de Basingwerk.

## Vegeu també

* Peniarth 32

## Referències

* 1 2 3 «Chronicle of the Princes» (en anglès). Biblioteca Nacional de Gal·les. Arxivat de l'original el 2015-12-08. [Consulta: 24 agost 2018].
* ↑ Jones, Thomas. Brut y Tywysogion, Peniarth MS. 20 (en gal·lès), 1941.
* ↑ Huws, Daniel. Llyfrau Cymraeg 1250-1400 (en gal·lès). Biblioteca Nacional de Gal·les, 1992.
* ↑ Christine James; Rhian M. Andrews Gwaith Bleddyn Fardd a beirdd eraill ail hanner y drydedd ganrif ar ddeg (en gal·lès), 1996, p. 310-11.
# Can Garriga

«Can Garriga» té aquests significats:
* Can Garriga (Bigues), masia del poble de Bigues al municipi de Bigues i Riells (Vallès Oriental)
* Can Garriga (Cabanelles), masia del municipi de Cabanelles (Alt Empordà)
* Can Garriga (les Masies de Sant Amanç), masia del veïnat de les Masies de Sant Amanç al municipi d'Anglès (la Selva)
* Can Garriga (masia a Santa Maria de Palautordera)
* Can Garriga (Santa Maria de Palautordera)
* Can Garriga (Torà) casa de Torà, a la comarca de la Segarra
* Can Garriga (Tossa de Mar) edifici del municipi de Tossa de Mar (Selva)
* Can Garriga (Lloret de Mar) edifici del municipi de Lloret de Mar (Selva)
* Can Garriga (Viladecavalls), masia del municipi de Viladecavalls (Vallès Occidental)
* Can Garriga del Solell (Riells del Fai), masia del poble de Riells del Fai al municipi de Bigues i Riells (Vallès Oriental)
* Granja de Can Garriga, explotació agropecuària del poble de Riells del Fai, al municipi de Bigues i Riells (Vallès Oriental)
* Turó de Can Garriga, muntanya al municipi de Bigues i Riells (Vallès Oriental)
* Can Garriga Paleolítica, jaciment arqueològic al terme municipal de Bigues i Riells, a la comarca del Vallès Oriental
* Masia de Can Garriga (el Torn), casa al poble del Torn (la Garrotxa)
# Tàngara güirà

La tàngara güirà (Hemithraupis guira) és un ocell de la família dels tràupid (Thraupidae).

## Hàbitat i distribució

Habita la selva pluvial, bosc obert i vegetació secundària, localment a les terres baixes al sud-oest, centre i est de Colòmbia, Veneçuela i Guaiana, cap al sud, per l'oest dels Andes fins al sud-oest de l'Equador i per l'est dels Andes a través de l'est de l'Equador, nord-est del Perú, Bolívia, Paraguai i Brasil fins al nord-est de l'Argentina.

## Referències

* ↑ «Tàngara güirà». Cercaterm. TERMCAT, Centre de Terminologia. Rev. 20/10/2022(català)
# L'estiu amb Monika

L'estiu amb Monika (títol original en suec Sommaren med Monika) és una pel·lícula sueca dirigida per Ingmar Bergman, estrenada el 1953 i doblada al català. Està basada en la novel·la homònima de l'escriptor suec Per Anders Fogelström.

## Argument

Harry, repartidor en una petita empresa d'Estocolm, no és verdaderament un empleat model. Entre dues carreres, s'atorga amb molt de gust pauses. És així com coneix de Monika en un petit cafè obrer. La noia aborda Harry, que es deixa convèncer de pressa pels seus encants.
L'estiu comença i els dos amants aspiren a fugir de l'argolla familiar i gaudir del bon temps. Van cap a les platges desertes d'una illa a l'altura de la capital on es diverteixen amb total despreocupació.

## Repartiment

* Harriet Andersson: Monika
* Lars Ekborg: Harry
* Dagmar Ebbesen: La tia de Harry
* Åke Fridell: El pare de Monika
* Naemi Briese: La mare de Monika
* Åke Grönberg: L'amic de treball de Harry
* John Harryson: Lelle

## Al voltant de la pel·lícula

* Presentat com una pel·lícula eròtica, Monika va ser prohibit als menors de 16 anys en la seva estrena.

## Referències

* ↑ Títol en català a Ésadir
* ↑ Sommaren med Monika al web de l'Institut Valencià de Cultura (castellà)
# Estació de Toès-Carançà

Línia de Cerdanya ("Tren Groc") :
Toès - Carançà (oficialment en francès Thuès-Carança, algun cop escrita Thuès-Carença) és una estació de ferrocarril de la línia de tren groc situada en el terme comunal de Toès i Entrevalls, a la comarca del Conflent, a la Catalunya del Nord. Antigament se l'havia anomenada Thuès-village per diferenciar-la de la propera estació dels Banys de Toés. L'afegitó de Carançà posa en relleu la proximitat de l'estació amb el paratge turístic de les Gorges de Carançà.
Està situada una mica allunyada dels nuclis de població de Toès; és accessible per una carretereta local que s'hi apropa des de la carretera general. És uns 200 metres a llevant del Veïnat de l'Església, amb el qual, però, només hi ha comunicació directa a peu.
| Procedència/Destinació | < | Línia | > | Procedència/Destinació |
| : Transport express régional |||||
| Vilafranca de Conflent - Vernet - Fullà | Banys de Toès | Tren groc | Fontpedrosa - Banys de Sant Tomàs | La Tor de Querol - Enveig |

## Referències

* ↑ L'Estació de Toès-Carançà en els ortofotomapes de l'IGN

## Bibliografia

* Becat, Joan. «175 - Toès i Entrevalls». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Toès». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Enllaços externs

* Descripció i fotografies
# Cyclopes xinguensis

Cyclopes xinguensis és una espècie de pilós de la família dels ciclopèdids. És endèmic del Brasil. Té una ratlla dorsal ben marcada i una ratlla ventral tènue i irregular. El seu pelatge dorsal és gris, mentre que la gropa és groga i el ventre de color groc pàl·lid. El seu nom específic, xinguensis, significa 'del Xingu' en llatí. Com que fou descoberta fa poc, encara no se n'ha avaluat l'estat de conservació.

## Referències

* ↑ Miranda, Flávia R; Casali, Daniel M; Perini, Fernando A; Machado, Fabio A.; Santos, Fabrício R «Taxonomic review of the genus Cyclopes Gray, 1821 (Xenarthra: Pilosa), with the revalidation and description of new species» (en anglès). Zoological Journal of the Linnean Society, 183, 3, 2018, pàg. 687–721. DOI: 10.1093/zoolinnean/zlx079. ISSN: 0024-4082.
# Sadahiro Takahashi

Sadahiro Takahashi (高橋 貞洋, 7 d'octubre de 1959) és un exfutbolista del Japó.
L'agost de 1979, va ser seleccionat per la selecció nacional sub-20 del Japó per al Campionat Mundial juvenil de 1979.
Comença la seua carrera professional al Fujita Industries el 1982.

## Referències

* ↑ «FIFA». Arxivat de l'original el 2019-12-07. [Consulta: 8 juny 2020].
# Penhook

Penhook és una concentració de població designada pel cens dels Estats Units a l'estat de Virgínia. Segons el cens del 2000 tenia 726 habitants.

## Demografia

Segons el cens del 2000, Penhook tenia 726 habitants, 308 habitatges, i 243 famílies. La densitat de població era de 25,1 habitants per km².
Dels 308 habitatges en un 21,1% hi vivien nens de menys de 18 anys, en un 68,5% hi vivien parelles casades, en un 7,1% dones solteres, i en un 20,8% no eren unitats familiars. En el 18,8% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,65.
Per edats la població es repartia de la següent manera: un 17,8% tenia menys de 18 anys, un 4,8% entre 18 i 24, un 22,9% entre 25 i 44, un 35% de 45 a 60 i un 19,6% 65 anys o més.
L'edat mediana era de 49 anys. Per cada 100 dones de 18 o més anys hi havia 97,7 homes.
La renda mediana per habitatge era de 55.278 $ i la renda mediana per família de 71.667 $. Els homes tenien una renda mediana de 32.778 $ mentre que les dones 23.125 $. La renda per capita de la població era de 48.663 $. Entorn del 5,7% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Penhook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Penhook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Khadamat Rafah SC

El Khadamat Rafah Sports Club (àrab: نادي خدمات رفح, Nādī Ḫadamāt Rafaḥ, ‘Club de Serveis de Rafah’) és un club de futbol palestí amb seu a Rafah, que juga a la Lliga de Gaza de futbol.
El club va ser fundat el 1951.

## Palmarès

* Lliga palestina de futbol:
** 1996, 1998
* Lliga de Gaza de futbol:
** 1995-96, 1997-98, 2005-06, 2015-16, 2018-19, 2019-20, 2020-21
* Copa palestina de futbol:
** 1997
* Copa de Gaza de futbol:
** 1997, 2013-14, 2018-19
* Supercopa de Gaza de futbol:
** 2016

## Referències

* ↑ Perfil a kooora.com
* ↑ «Palestine - List of Foundation Dates». RSSSF. Hassanin Mubarak, 14-02-2014.
* 1 2 3 4 5 «Palestine - List of Champions and Cup Winners». RSSSF.
# Tàngara maragda gorjanegra

La tàngara maragda gorjanegra (Chlorochrysa calliparaea) és una espècie d'ocell de la família de les tàngares (Thraupidae). És endèmica de Sud-amèrica, on viu a les àrees montanes existents des de Veneçuela fins a Bolívia.

## Referències

* ↑ «Tàngara maragda gorjanegra». Cercaterm. TERMCAT, Centre de Terminologia. Rev. 20/01/2023(català)
# LPR

LPR té els següents significats:
* Lliga de les Famílies Poloneses (del seu nom en polonès Liga Polskich Rodzin), partit polític històric de Polònia
* La Polla Records, grup de música punk rock del País Basc
* Reflux faringolaringi (del seu nom en anglès Laryngopharyngeal Reflux), flux del contingut de l'estómac cap a la faringe
* Resistència de polarització lineal (del seu nom en anglès Linear Polarization Resistance), paràmetre per determinar la velocitat de corrosió d'un metall
* LPR també és el codi UCI del LPR Brakes-Farnese Vini, equip ciclista irlandès
# LPWAN

Les Xarxes d'Àrea Estesa de Baix Consum (Low-Power Wide-Area Network) conegudes com a LPWAN (o també com a Xarxes de Baix Consum o LPN) són un tipus de xarxes de telecomunicacions dissenyades per tenir un llarg abast i una baixa taxa de bits per connectar objectes com sensors alimentats per bateries.
Aquest tipus de xarxes, juntament amb les ja existents, tant de curt abast (WiFi o Bluetooth) i les xarxes de telefonia mòbil habilitaran el conegut com Internet de les coses

## Plataformes existents

* LoRaWAN, de Long Range WAN, de la LoRa Alliance. La versió 1.0 de l'especificació es va publiar el 16 de juny del 2015.
* Weightless, del grup Weightless SIG.
* LTE-MTC, una evolució de LTE per connectar dispositius
* RPMA, de l'empresa On-Ramp Wireless.
* ThingPark Wireless, de l'empresa Actility (basat en l'especificació LoRaWAN)
* DASH7, protocol obert de la DASH7 Alliance
* Symphony Link, de Link Labs
* UNB, Ultra Narrow Band, de diverses companyies, com ara Telensa, NWave and Sigfox.
* WAVIoT Narrowband, Protocol de M2M de WAVIoT.

## Notes

* ↑ Beser, Nurettin Burcak. "Operating cable modems in a low power mode." U.S. Patent No. 7,389,528. 17 juny 2008.
* ↑ Schwartzman, Alejandro, and Chrisanto Leano. "Methods and apparatus for enabling and disabling cable modem receiver circuitry." U.S. Patent No. 7,587,746. 8 setembre 2009.
* ↑ LoRaWAN
* ↑ Version 1.0 of the LoRaWAN specification released.
# Tàngara gris-i-daurada

La tàngara gris-i-daurada (Poecilostreptus palmeri) és un ocell de la família dels tràupids (Thraupidae).

## Hàbitat i distribució

Habita la selva pluvial, clars i vegetació secundària de les terres baixes a l'est de Panamà, oest de Colòmbia i nord-oest de l'Equador.

## Referències

* ↑ «Tàngara gris-i-daurada». Cercaterm. TERMCAT, Centre de Terminologia. Rev. 20/01/2023(català)
# LPO

LPO té els següents significats:
* Orquestra Filharmònica de Londres (del seu nom en anglès London Philharmonic Orchestra), orquestra simfònica amb seu a Londres (Regne Unit)
* LPO-50 (del seu nom en rus Легкий Пехотный Огнемёт, transliterat Liegkij Piechotnyj Ogniemiet), llançaflames fabricat a la Unió Soviètica
* Liquen pla oral, malaltia que afecta la mucosa de la boca
* Lògica de primer ordre, sistema formal de la lògica matemàtica